Coronavirus i - Što donosi budućnost?
                                                                                  Piše dr. sc. Ivan L. Đidara

Ovih dana i mjeseci, poslije Drugog svjetskog rata, događa se vjerojatno najteže razdoblje na Zemlji za ljudsku vrstu. 
Odakle se pojavio coronavirus?
Jedni kažu: Ameri su to "namjestili" Kini, da zaustave njezin snažan ekonomski izvoz na zapadna tržišta, jer su Kinezi postali prejaki, imaju odlične stručnjake a jeftinu radnu snagu. 
Drugi kažu: To je Kina "namjestila" Amerima, da im uništi ekonomiju i trgovinu.
Treći kažu: Nekome je taj virus "pobjegao" iz laboratorija.
Četvrti kažu: To je djelo zakulisnog lobija, teorija zavjere, vlade u sjeni, iluminata, koji rade na smanjenju brojnosti ljudske vrste na pola milijarde ili na jednu milijardu.
Peti kažu…
Je li to "otpis"
Zanimljivo je da su ranjiva skupina za ovu vrstu virusa uglavnom stari, nemoćni, bolesni i umirovljenička populacija. Znači: oni su nepotrebni, jer uglavnom ne doprinose a troše. Za njegu trebaju nekoga, lijekovi i oprema za njih su često vrlo skupi. Kad ih se makne, neće trošiti mirovinski fond, oslobodit će stambeni fond, neće zauzimati mjesto među živima. Neke zemlje su počele propagirati i "oduševljavati" stare i nemoćne na eutanaziju - "uspavljivanje" u smrt. Sličnu formulu je sprovodio jedan u prošlosti. Zvali su ga Adolf. On je listu za likvidaciju još proširio u odnosu na ovu ovdje.
Mi, obični smrtnici, ne znamo što je od svih ti izjava i planova istina. To razdoblje stvarno kreiraju neki ljudi. Ako je ovo što se dogodilo diljem svijeta samo jedna "proba", "test izdržljivosti", "ispitivanje posljedica" (u 210 zemalja, zabrana kretanja; zaustavljanje proizvodnje, putovanja, rada…) onda nam se loše piše. Da, to rade ljudi a ne Bog.
Saznajte najnovije informacije stručnjaka
 

Novi koronavirus vjerojatno će se širiti barem još 18 mjeseci do dvije godine – dok se 60 do 70 posto populacije ne zarazi, predviđaju američki stručnjaci za pandemiju u izvješću objavljenom u četvrtak. Preporučili su da se SAD pripreme za najgori scenarij koji uključuje drugi veliki val koronavirusnih infekcija u jesen i zimu 2020.
Čak i u najboljem scenariju, ljudi će nastaviti umirati od virusa, tvrde.
"Države bi se trebale pripremiti za najgori scenarij." Napominju da vladini dužnosnici trebaju prestati govoriti ljudima da se pandemija može završiti i umjesto toga pripremiti građane na dugo povlačenje.

Moguća su tri scenarija:

Scenarij 1: Prvi val Covid-19 u proljeće 2020. godine prati niz ponavljajućih manjih valova koji se javljaju tijekom ljeta, a zatim dosljedno tijekom jednogodišnjeg do dvogodišnjeg razdoblja, koji se postupno smanjuje negdje u 2021. godini

Scenarij 2: Prvi val Covid-19 prati veći val u jesen ili zimu i jedan ili više manjih valova 2021. – Ovaj će obrazac zahtijevati ponovno uspostavljanje mjera ublažavanja u jesen u pokušaju smanjenja širenja infekcije i sprječavaju prenatrpanost zdravstvenih sustava. Ovaj je obrazac sličan onome što je viđeno tijekom pandemije 1918. - 1919. – stoji u izvješću.

Scenarij 3: "sporo izgaranje" prijenosa koji je u tijeku.
– Ovaj treći scenarij vjerojatno ne bi zahtijevao ponovno uspostavljanje mjera ublažavanja, iako će se slučajevi i smrt i dalje događati – tvrde.

Države i teritoriji trebali bi planirati scenarij 2, najgori scenarij, preporučuju znanstvenici.

– Vladini službenici trebali bi razviti konkretne planove, uključujući i pokretače za ponovno uspostavljanje mjera ublažavanja, za suočavanje s vrhovima bolesti kada se pojave – savjetovali su.

"Ublažavanje mjera je eksperiment koji će koštati života."
Lipsitch i Osterholm rekli su da su iznenađeni odlukama koje mnoge države donose kako bi ukinule ograničenja usmjerena na kontrolu širenja virusa.

– Mislim da je to eksperiment. Taj će eksperiment vjerojatno koštati života, posebno na mjestima koja to rade bez pažljivih kontrola – rekao je Lipsitch za CNN.

Osim toga, kaže, neke države su odlučile ukinuti ograničenja u trenucima dok imaju više novih infekcija nego što su imale kad su odlučile nametnuti ograničenja. Teško mu je razumjeti zašto to rade.

Znanstvenici napominju da bi cjepivo moglo pomoći, ali to se neće dogoditi tako brzo.

– Na tijek pandemije također bi moglo utjecati cjepivo, međutim, cjepivo vjerojatno neće biti dostupno barem negdje do 2021. godine. A ne znamo kakvi bi se izazovi mogli stvoriti tijekom razvoja cjepiva koji bi mogli odgoditi vremenski rok – zaključuju.

Što donosi budućnost?

Razni stručnjaci pokušavaju pogoditi što će se dogoditi u budućnosti:

opet coronavirus (zasad covid.19) u narednom zimskom razdoblju u nekoj zasad nepoznatoj varijanti; suša, glad; migracije stanovništva zbog gladi i rata; nestašice pitke vode; ekonomski slom na cijeloj Zemlji (a već se najavljuje), terorizam, nezaposlenost, ekološka katastrofa, potresi, strah, nesigurnost, beznađe, suicidno ponašanje, 5G mreža za komunikacije sa snažnim i opasnim zračenjem, ćipiranje stanovništva; kažu da je ovo kraj jedne civilizacije (i da mora doći nova)…

Naravno, cilj ovoga teksta nije zastrašivanje i širenje panike među ljudima. Ali, zbog svega vidljivoga, svi vide da se nešto "iza brda valja", "ima dima". Nas zanima ima li nade? Kao što se vidi iz priloženoga: iznemogli su vladari zemaljski.

Ima nade!

Mi, sav život na Zemlji, galaksije, svemir sa svim preciznim zakonitostima - sve ima svog Autora. To je Bog. Stvoritelj svega. Nažalost, Bog je protjeran na razne načine iz našega života i mi sada patimo zbog posljedica koje smo sami proizveli. Bilo bi besmisleno da se niotkud pojavi inteligencija (čovjek) na Zemlji i da je svrha krajnjeg odredišta smrt!
Ako smo kršćani, onda se sjećamo rečenice iz Očenaša: "Dođi kraljevstvo tvoje!" (Matej 6,10) Sam Isus je obećao da će opet doći.
Prvi dolazak je bio u Betlehemu, kad je rođen kao Mesija, da bude žrtvovan, Pravednik za nepravednike. Uskrsnuo je i sad je na Nebu. A sad Ga očekujemo po drugi put. Sad će doći kao Pobjednik smrti.
Isusovo obećanje

"Neka se ne uznemiruje srce vaše! Vjerujte u Boga i u mene vjerujte!
U domu Oca mojega ima mnogo stanova. Da nema, zar bih vam rekao:
‘Idem pripraviti vam mjesto’? Kad odem i pripravim vam mjesto,
ponovno ću doći i uzeti vas k sebi da i vi budete gdje sam ja.
A kamo ja odlazim, znate put." (Biblija: Ivan 14,1-4)
Nemojmo se opterećivati svakoga sata novim vijestima i slušati zaprepašćujuće vijesti i prognoze. To nas može opteretiti da padnemo u depresiju. Pokušajmo to činiti jednom dnevno, da budemo informirani. Bavimo se pozitivnim mislima u ovo vrijeme umjesto možebitnim obeshrabrujućim okruženjem ili beznadnim prognozama o budućnosti.

U Filipljanima 4,5-8 apostol Pavao piše:
"Gospodin je blizu. Ne brinite se tjeskobno ni za što, nego u svemu molitvom i prošnjom sa zahvalom neka se javljaju Bogu potrebe vaše! I mir Božji, koji nadilazi svaki um, čuvat će srca vaša i misli vaše u Kristu Isusu. Uostalom, braćo, što je god istinito, što je časno, što je pravedno, što je sveto, što je ljubazno, što je slavno, što je god kreposno, i što je god hvale vrijedno, to mislite!"
Brige i strah nam neće pomoći. Mir Božji sačuvat će nas od stresa, od besmislenih odluka i od bolesti, od straha. Bit ćemo ispunjeni nadom da će Bog uskoro intervenirati. On mora intervenirati. Samo Bog može riješiti ovo, u nepovrat otkotrljano, stanje našega svijeta. Mi odlučujemo kome ćemo vjerovati: ili ljudskoj mudrosti, kojoj je kraj beznađe i smrt ili Božjoj objavi, koja još uvijek važi. Ono što Bog kaže mora se i ostvariti. Bog kad daje, daje obilato. Ništa manje od sretne vječnosti. Vjeruješ li ovo?

"Bog je ljubav." (1. Ivanova 4,16)
"U ljubavi nema straha; naprotiv, savršena ljubav isključuje strah, jer strah pretpostavlja kaznu. A tko se boji, nije svršen u ljubavi." (1. Ivanova 4,18)
"Po tom znamo, da ljubimo djecu Božju, ako Boga ljubimo i njegove zapovijedi držimo. Jer je ovo ljubav Božja, da zapovijedi njegove držimo, i zapovijedi njegove nisu teške. Jer sve, što je rođeno od Boga, pobjeđuje svijet, i pobjeda koja pobjeđuje svijet, jest vjera naša. 

(1. Ivanova 5,2-4)
"I ovo je svjedočanstvo, da nam je Bog dao život vječni; i ovaj je život u Sinu njegovu. Tko ima Sina, ima život; tko nema Sina Božjega, nema života." (1. Ivanova 5,11.12)

"Ovo pišem vama, koji vjerujete u ime Sina Božjega, da znate, da imate život vječni. I ovo je pouzdanje, koje imamo prema njemu, da nas usliši, ako što molimo po volji njegovoj. I kad znamo, da nas usliši, štogod molimo, znamo, da primamo, što ga zamolismo."
(1. Ivanova 5,13-15)
"I otrt će Bog svaku suzu od očiju njihovih, i smrti  neće biti više, ni tuge, ni vike, ni boli neće biti više (ni coronavirusa), jer prvo prođe." I reče onaj, koji je sjedio na prijestolju: "Evo sve novo činim." I reče mi: "Napiši, jer su ove riječi vjerne i istinite." (Otkrivenje 21,4.5)

"Onaj koji potvrđuje ovo kaže: 'Da, ja dolazim uskoro.' Amen, dođi Gospodine Isuse !"

(Otkrivenje 22,20)
